Biografi - Sigmund Olsvik

I nesten femti år var Sigmund Olsvik en fremadstormende reklamemann med viktige AD-stillinger. Da han gikk av med pensjon kunne han konsentrere seg om sine malerier og grafikk med semi-abstrakte nordnorske hus og lappetepper av fargesterke landskap.

“- Jeg er vokst opp i Haugesund og har røttene mine ved kysten, med mange sommere i Nord-Norge. De nordnorske nedfallsnaustene kommer jeg ofte tilbake til.Jeg har reist mye med hurtigruta, og sett utover dette landskapet med de gudsforlatte stedene. Jeg har en lengsel mot det ensomme og forlatte; et kulturlandskap som er i ferd med å forvitre. Men jeg står ikke ved siden av Karl Erik Harr i friluft og maler for å si det sånn; dette er fri diktning og mine inntrykk. ”

Olsvik har jobbet som AD i byråer som Bates, Høydahl Ohme og Fabritius, og tok sin utdannelse ved Statens Håndverks- og Kunstindustriskole (SHKS) i 1955-59 og London School Of Printing 1962-63. Han er innkjøpt av en rekke samlinger og er medlem av Norske Bildende Kunstnere og Tegnerforbundet. De siste 11 årene av sin karriere var han reklamesjef for et plastindustriforetak eid av Hydro.

“- Kunstneren Nicolas De Stael er en som har inspirert meg. Jeg prøver å bygge opp motivet stofflig og pastost med akrylpasta, tilsetter marmormel eller pimpestein. Det gir overflaten en tørr krittaktig struktur. Jeg avslutter gjerne med olje og tempera. Bildene ligger på et bord eller på gulvet. Ofte går det lang tid, motivet yter motstand, er ulydig". Da kan det passe med et raseriutbrudd, et knep jeg lærte på SHKS av maleren Arne Bruland, som også Nils Aas har hedret mange ganger: Når det låser seg, og du ikke kommer videre: Kill your darlings! Det er forløsende. Jeg bygger opp og forenkler. Plutselig er det nok, og bildet kan avsluttes.”

CV

Utdanning

*1962*

*1963*

*London School of Printing, post NDD*

*1955*

*1959*

*Statens Håndverks- og Kunstindustriskole*

Separatutstilling (utvalg)

*2012*

*Kristiansund Kunstforening*

*2011*

*Galleri SG, Trondheim*

*2010*

*Galleri Brevik Tromsø*

*2010*

*Galleri Skallum Bærum*

*2007*

*Nesodden Kunstforening*

*2007*

*Volda Kunstlag*

*2007*

*Galleri Sjøgata Bodø*

Innkjøp

*Nesodden Kommune*

*Høgskulen i Volda*

*Kristiansand Kommune*

*Østfold Sykehus, Fredrikstad*

*Maritime Hydraulics*

*Nordea Oslo*

*Norske Shell*

*Norsk Telegrambyrå, Oslo*

*SAS Fornebu*

*Agder Energi*

*Bergens Tidende*

*Sparebanken Møre*

*Sørlandets Sykehus, Kristiansand*

*Sykehuset i Vestfold, Tønsberg*

*Fylkeskommunen Molde*

*Copno Art (Philips Conoco) Stavanger*

*Felleskjøpet Rogaland*

*Telekunst Telenor*

*Sandnes Kommune*

*Stavanger Aftenblad*

*Haugesunds Sparebank*

*Haugesunds Avis*

*Johannes Østensjø D.Y. & Co As Haugesund*